**Ügyleírás**

**18. életévét betöltött tartósan beteg hozzátartozó gondozásához kapcsolódó települési támogatás**

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* Pusztavacs Községi Önkormányzat Képviselő-testületének 5/2020. (VIII.27.) számú önkormányzati rendelete a szociális gondoskodás helyi szabályairól

**18. életévét betöltött tartósan beteg hozzátartozó gondozásához kapcsolódó települési támogatás**

1. A 18. életévét betöltött tartósan beteg hozzátartozó ápolását, gondozását végző olyan személy, akinek havi jövedelme a mindenkori öregségi nyugdíjminimumot (28 500.- Ft) nem haladja meg, ápoláshoz kapcsolódó települési támogatásra jogosult.

2. Tartósan beteg az a személy, aki előreláthatólag három hónapnál hosszabb időtartamban állandó ápolást, gondozást igényel.

3. A tartós betegséget a háziorvos vagy a kezelőorvos igazolja.

4. Az ápoláshoz kapcsolódó települési támogatás havi rendszerességgel nyújtott támogatás, melynek jogosultsági feltételeit legalább évente felül kell vizsgálni.

5. Az ápoláshoz kapcsolódó települési támogatás havi összege 5 000. Ft

6. A támogatásra jogosult köteles 3 munkanapon belül bejelenteni a közös önkormányzati hivatalba, ha az általa gondozott személy már nem minősül tartós betegnek.

A 18. életévét betöltött tartósan beteg hozzátartozó gondozásához kapcsolódó települési támogatás az erre szolgáló kérelem kitöltésével igényelhető. A kérelem letölthető vagy beszerezhető a Pusztavacs Községi Polgármesteri Hivatalban (2378 Pusztavacs, Bélke tér 10.). A kitöltött és aláírt kérelem a szükséges csatolt dokumentumokkal együtt személyesen vagy meghatalmazott útján a hivatal szociális irodájába nyújtható be. A kérelmet az ügyintéző megvizsgálja és amennyiben hiányosságot tapasztal, 8 napon belül – a hiányosságok, jogkövetkezmény, valamint határidő megjelölésével - hiánypótlásre szólítja fel a kérelmezőt. Amennyiben a kérelmező a hiánypótlásnak a határidő lejártáig nem tesz eleget és a határidő meghosszabbítását nem kéri, az eljárás megszüntetésre kerül.

A megállapító határozatot a Szociális Bizottság elnöke írja alá, ezt követően kézbesítésre kerül a kérelmező részére.

**A kérelem kötelező mellékletei**

A háztartás jövedelemigazolásai / alkalmi munka nyilatkozat/ igazolás regisztrált álláskeresői nyilvántartásba vételről / családtámogatási ellátások

A háziorvos/kezelőorvos igazolása a tartós betegségről.

**Eljárási illeték**

Az eljárás díj- és illetékmentes

**Eljárási határidő**

Sommás eljárásban 8 nap